Document ID: /roh_data/filtered/fineweb-2-filterrobots_roh.jsonl.gz/3919

Ina ferma guardia da cunfin saja tant pli impurtanta en vista als blers migrants nà dal sid argumenteschan ils deputads.
La Confederaziun sto spargnar cunquai ch'i vegn quintà ils proxims onns cun aut deficit structural. Cun il program da stabilisaziun 2017 - 2019 vul ins spargnar mintg'onn radund 60 milliuns francs. Quai mainia ad ina reducziun dal persunal sur dus onns da 500 fin 700 plazzas. Talas mesiras vegnian realisadas sin moda lineara uschia ch'i saja da spetgar ch'i dettia er ina reducziun dal persunal als cunfins svizzers. Uschia statti en l'incumbensa da la deputada Brigitta Hitz-Rusch (PLD).
Da spargnar tar il corp da guardia da cunfins saja negligent e pudessi manar bainspert a situaziuns precaras.
RR novitads 09:00